 Somaliland iyo Boqortooyada Ingiriiska waxa ka dhexeeya xidhiidh qoto dheer oo soo jireena, soona taxnaa qarniyo, kaasoo ku dhisan is-aaminaad, istixgelin, wax wada qabsi iyo iskaashi dhinacyo badan leh, waxana xidhiidhkaasi kor u sii qaaday oo xoogeeyey raiisal wasaarihii kaa horeeyey Mr David Cameron, oo April 18 2013, nagu qaabiley Xarunta looga arrimiyo dalkiinna ee 10 Downing Street, anigoo ku rajo weyn inaad adiguna halkaa ka sii ambaqaadi doonto xidhiidhka labada dal, kaasoo wax badan ku soo kordhindoona, wada shaqaynteenna, gaar ahaan, dhinacyada siyaasadda, dhaqaalaha, horumarka iyo arrimaha nabadgelyadaba. 